钦定古今图书集成/明伦汇编/闺媛典/第209卷 > 王桓妻李玉真〈洪氏附〉
## 钦定古今图书集成/明伦汇编/闺媛典/第209卷 > 王桓妻李玉真〈洪氏附〉

按《安溪县志》：“李玉真，李森女，晋江庠生王桓妻。桓亡，
玉真年二十，所生二子燫、熹皆幼。未几，燫复殇，玉真
母讽其改适，真引刀自刎。妾洪氏趋抱持之，遂从玉
真，守节抚孤，各年六十馀卒。熹为广文，好礼惇厚有
名，乡人号李氏曰‘冰介’”，洪氏曰“节介。”万历间旌表。